Cornelia Agatha Maramis (). Cornelia Agatha kang lumrahé diundang Lia iku salah sijiné juru main filem kang asalé saka Indonésia. Cornelia Agatha duwé katurunan Jawa, Manado, Walanda, Jerman, lan Yahudi. Cornelia misuwur amarga aktingé dadi tokoh Sarah ing Si Doel Anak Sekolahan. Sinetron Si Doel Anak Sekolahan iki kang nggawé jenengé misuwur. Ing sinétron iki, Cornelia main karo Rano Karno lan Maudy Kusnaedi.

Biografi 
Bakat akting Cornelia wis katon nalika Cornelia sekolah kelas lima SD. Ing umuré kang isih cilik, Cornelia kerep akting ing ngarep kodhak. Sawisé iku, Cornelia banjur njajal mèlu lomba Cover Girl kang dianakaké karo majalah remaja Mode.
Cornelia Agatha uga njajal akting ing layar lebar. Film Lupus dadi filem kang sepisanan dibintangi Lia. Cornelia uga nduwé akèh prestasi kaya ta Lia bisa dadi nominasi kanggo kategori Aktris Terbaik lumantar aktingé ing filem Rini Tomboy. Nominasi iki diwénéhké saka Festival Film Indonésia (FFI) nalika taun 1992.
Aktinge dadi penari kang jenengé Dayu ing sinétron kang judhulé Perempuan Pilihan ndadékaké Cornelia Agatha éntuk penghargaan saka Forum Film Bandung (FFB) 2002 dadi Aktris Terpuji.

Lia nikah karo Sony Lawlani nalika tanggal 18 Maret 2006 ing India. Saka pernikahané iki, Lia éntuk bayi kembar kang lair lumantar operasi caesar nalika tanggal 7 Dhésèmber 2006. Bayi dhampit iki lair ing Rumah Sakit Pondok Indah, Jakarta Selatan. Bayi kembar iki diwénéhi jeneng Makayla Athaya Lalwani (wadon) lan Tristan Athala Lalwani (lanang).
 
Cornelia Agatha bisa diarani ibu kang demokratis. Lia ora meksa anak-anaké kanggo mèlu kapitayan kang diugemi. Anak kembaré duwé agama Islam kaya bojoné.

Bebungah 
Penghargaan kang tau ditampa Cornelia Agatha.
 Aktris Terpuji Forum Film Bandung (FFB) 2002 dalam perannya di sinétron "Perempuan Pilihan"

Filmografi 
Film kang tau dibintangi Cornelia Agatha.
 Lupus I (1987)
 Elegi Buat Nana (1988)
 Rini Tomboy (1991)
 Detik Terakhir (2005)
 Ariel & Raja Langit (2005)
 Jatuh Cinta Lagi (2006)

Sinetron 
Sinetron kang tau dibintangi Cornelia Agatha.
 Opera Tiga Zaman
 Senja Merah Hati
 Si Doel Anak Sekolahan 1-5
 Aku Ingin Pulang
 Cintanya Cinta
 Istri Kedua
 Perempuan Pilihan
 Bukan Impian Semusim
 Wong Cilik
 Si Doel Anak Gedongan
 Nyonya Nyonya Sosialita/Laba Laba Cinta
 Marah dan Galak

Teater 
Cornelia uga tau main teater kang judhule kaya ta:
 Bayi di Aliran Sungai
 Saijah dan Adinda (2001)
 Menembus Ruang dan Waktu (2002)
 Wisanggeni Berkelebat (2002)
 Dari Negeri Cinta (2002)

Iklan 
Iklan kang dibintangi Cornelia Agatha.
 Pasisirne
 Ice Cream Walls
 Indo Es Krim Meiji
 Pizza Hut
 Paket Indo Food
 McDonald
 Relaxa
 Shower to Shower
 Close Up
 Lux
 Sanex
 Yamaha
 California Fried Chicken
 Jamu Ny. Meneer
 Kartu Telepon Chip
 WRP Diet
 Pigeon
 Sepatu Bata

Cathetan suku 

Aktris Indonésia
Éropah-Indonésia
Yahudi-Indonésia
Wong Jakarta